**P R E A M B U L**

 Prezentul Cod este elaborat în temeiul art. 72, alin. (3), lit. p) şi art. 36, alin (3) din Constituţia Republicii Moldova.

|  |
| --- |
| Ţinând cont de: |

**necesitatea asigurării:**

1. sistemului de sănătate cu medicamente eficiente, inofensive şi accesibile pentru populaţie şi necesităţile instituţiilor medico-sanitare publice;
2. dezvoltării unei pieţe farmaceutice moderne;
3. posibilităţii funcţionării sistemului farmaceutic în condiţii de integrare în Comunitatea Europeană;
4. protecţiei consumatorilor de medicamente;
5. utilizării raţionale a medicamentelor;
6. calităţii şi conformităţii medicamentelor permise pentru utilizare;
7. dezvoltării industriei farmaceutice naţionale;

**situaţia în care:**

1. în ţară există mai multe acte legislative ce reglementează diverse activităţi cu utilizarea medicamentelor şi care conţin repetări, norme formulate nereuşit, contradicţii, incompletitudini şi incompatibilităţi;
2. medicamentul manifestă un impact din ce în ce mai vădit asupra fiecărui om şi întregii societăţi;
3. are loc o dezvoltare neraţională a reţelelor de farmacii, filiale şi depozite farmaceutice;
4. prestigiul profesiei de farmacist se află în permanentă scădere;
5. există factori ce contribuie la dezvoltarea pieţei farmaceutice tenebre, la falsificări de medicamente şi promovarea lor pe piaţă.

|  |
| --- |
| Deoarece: |

1. este necesar de a reglementa separat cerinţele faţă de preparatele medicamentoase imunologice, homeopatice, radiofarmaceutice precum şi faţă de preparatele derivate ale sângelui uman şi a plasmei umane;
2. trebuie armonizate cerinţele privind dreptul consumatorului de medicamente la informaţie accesibilă veridică, validată, oportună şi relevantă despre medicamentul procurat;
3. necesită să fie bine definite normele etice de promovare a medicamentelor pe piaţa farmaceutică;
4. este necesar să fie creat un sistem flexibil de farmacovigilenţă în dependenţă de nivelul dezvoltării progresului tehnico-ştiinţific şi implementării sistemelor informaţionale automatizate;
5. pentru asigurarea implementării reuşite a Politicii de Stat în domeniul medicamentului se cer reglementări logice, clare, reale de a fi implementate şi respectate.

În baza celor expuse, Parlamentul Republicii Moldova a adoptat prezentul COD.